UE furnizează Ucrainei echipamente pentru ameninţări chimice, biologice, radiologice şi nucleare.
Comisia Europeană a anunţat că va furniza Ucrainei echipamente cu o valoare financiară totală de 11,3 milioane de euro. Echipamenetele provin din stocurile de urgenţă ale României, Ungariei, Suediei, Germaniei, Greciei şi Danemarcei. Printre echipamentele furnizate de UE se numără 300 000 de costume de protecţie specializate, 5 600 de litri de substanţe de decontaminare şi 850 de echipamente pentru operaţiuni de decontaminare.
Comisia Europeană a anunţat că va furniza Ucrainei echipamente pentru ameninţări chimice, biologice, radiologice şi nucleare din stocurile de urgenţă găzduite de România, Ungaria, Suedia, Germania, Grecia şi Danemarca.În urma unei cereri din partea guvernului Ucrainei vizând echipamente medicale şi de protecţie şi echipamente specializate în caz de riscuri pentru sănătatea publică, cum ar fi ameninţările chimice, biologice, radiologice şi nucleare (CBRN), Comisia Europeană şi-a mobilizat noile rezerve rescEU pentru situaţii de urgenţă.Cu o valoare financiară totală de 11,3 milioane de euro, această asistenţă va fi furnizată Ucrainei din stocurile de urgenţă ale UE găzduite de România, Ungaria, Suedia, Germania, Grecia şi Danemarca.Printre echipamentele furnizate de UE se numără 300 000 de costume de protecţie specializate, 5 600 de litri de substanţe de decontaminare şi 850 de echipamente pentru operaţiuni de decontaminare.UE furniează și echipament medicalÎntrucât spitalele din Ucraina au nevoie urgentă de echipamente medicale, UE donează, de asemenea, monitoare pentru pacienţi, pompe de perfuzie şi aparate pentru respiraţie artificială, precum şi echipamente de protecţie pentru personalul medical, cum ar fi măşti şi halate."Războiul nejustificat pornit de Rusia şi atacurile asupra unităţilor de asistenţă medicală afectează puternic sistemul de sănătate din Ucraina. În ultimele patru luni am lucrat în permanenţă pentru a asigura o reacţie rapidă a UE la solicitările Ucrainei de echipamente specifice şi de materiale umanitare. 30 de ţări au donat deja echipamente Ucrainei prin intermediul mecanismului de protecţie civilă al UE, dar, având în vedere nevoile medicale imense cauzate de războiul în curs, am mobilizat rezervele strategice rescEU. Sunt în drum spre Ucraina echipamente medicale şi echipamente adaptate situaţiilor de urgenţă chimică, biologică sau nucleară. Spitalele şi personalul medical din Ucraina lucrează sub o presiune imensă şi trebuie să facem tot ce ne stă în putinţă pentru a le pune la dispoziţie instrumentele necesare pentru a salva vieţi", a declarat Janez Lenarčič, comisarul pentru gestionarea crizelor.